KANJON MORAČE, UPRKOS ULAGANJIMA I DALJE NAJOPASNIJA DEONICA | Info centrala\nNaslovna Servis KANJON MORAČE, UPRKOS ULAGANJIMA I DALJE NAJOPASNIJA DEONICA\nKANJON MORAČE, UPRKOS ULAGANJIMA I DALJE NAJOPASNIJA DEONICA\nDok čekamo izgradnju auto puta i dalje se vozimo kroz kanjon Morače. To je, kako kažu vozači, daleko najteža deonica tim pre što je u jeku sezone frekvetnost saobraćaja značajno veća. Kroz kanjon Platija, jednoj od najzahtevnijih deonica za vozače, identifikovane su četri kritične tačke i to put pre tunela 5, tunel 5, deo od tunela 6 do tunela 7 kao i tunel broj 11.\nKanjon Morače, u proseku dubok 1000 metara, umesto da služi kao prirodna lepota, decenijama je sinonim za pogibije. Smatra se da je ova smrtonosna deonica odnela 15 života za svaki kilometar svoje dužine.\nDržava, kako kažu nadležni, ulaže značajna sredstva u sanaciju kritičnih tačaka. U prethodnih desetak godina u popravku puta od Podgorice do Kolašina uloženo je oko 20 miliona evra.\n„Što se tiče radova realizovanih u prošloj godini samo sanacija kolovoza, postavljanje zaštitnih pletiva, odnosno mreža, elastičnih ograda kao i izrada horizontalne i vertikalne signalizacije koštala je oko 590 hilada evra, a kroz program redovnog održavanja puteva uloženo je još oko 400 hilada evra“, kazao je Miodrag Bakrač iz Direkcije za saobraćaj.\nKada je reč o velikom procentu smrtnosti na ovom delu puta, dodaju da veruju da uzoci nisu u nedostatku saobraćajne signalizacije, na koju se kako dodaju izdvaja značajna suma novca, već da je u mnogome presudan ljudski faktor.\n„Horizontalna i vertikalna signalizacija se svakodnevno kontroliše od strane Crnagoraputa. Imamo problem otuđivanja znakova ali ti se znaci blagovremeno nadomešćuju novim znakovima. Saobraćajna signalizacija je dobra tako da su razlozi za nesreće sigurno višestruki, kao premor ljudi koji upravljaju motornim vozilima, velike gužve, nervoza…Konfiguracija terena je takva kakva je – mi bolji put od ovoga put severa nemamo“, kazao je Bakrač.\nVozačima koje smo anketirali, kako kažu, najteže pada vožnja kroz kanjon Morače. Ovo se neki od njihovih odgovora:\n„Pa najteže mi pada deonica Podgorica-Kolašin, isključivo zbog kanjona Platija. Ona je sama po sebi teška za psihologiju vozača“\n„Kroz Moraču je najteži put, za vožnju i za koncentraciju i sve. Zato tu i ima najviše saobraćanjih nezgoda“.\n„Niz Moraču je loš put. Ima slučajeva da kiša padne na sto metara, a kad prođeš kroz drugi tunel – suvo. Tako sleću ljudi“.\nStručnjaci su ranije ukazali da bi, kako bi se povećala bezbednost u saobraćaju, ne samo na deonici puta Podgorica – Kolašin trebalo napraviti detaljnu studiju kojom bi se otkrili ključni problemi. Stručnjaci kažu i da trenutno zakonsko rešenje koje reguliše ovu oblast dovodi do preplitanja nadležnosti više ministarstava – što nije dobro.\nPrethodni tekstBRNABIĆ: POTREBNO JE VREME DA SE EFEKTI ODRAZE NA GRAĐANE I PRIVREDU\nSledeći tekstPRIJEM GRAĐANA JAGODINE U PETAK 26.AVGUSTA


Put pod noge - Glas Podrinja\n18. februar 2020.18. feb 2020.\nNa Beogradskom sajmu danas je najavljen program predstojećeg 42. Međunarodnog beogradskog sajma turizma i pratećih manifestacija. Pod sloganom „Put pod noge“ od 20. do 23. februara 2020. godine u halama Beogradskog sajma održaće se najveći i najznačajniji turistički događaj u zemlji i regionu jugoistočne Evrope, sajam sa dugom tradicijom, regionalnim ugledom i poverenjem učesnika i posetilaca.\nDržavni sekretar u Ministarstvu trgovine, turizma i telekomunikacija Republike Srbije Miroslav Knežević istakao je da je Beogradski sajam turizma jedan od najvećih turističkih događaja ne samo u Srbiji, već u ovom delu Evrope, koji iz godine u godinu ima sve više posetilaca, ali i mesto gde se sklapa sve više poslova.\nRadno vreme manifestacije: četvrtak 20, petak 21. i subota 22. februar od 10 do 19 časova i nedelja, 23. februar od 10 do 18 časova.


Korupcija jedan od glavnih problema u državi, posebno u zdravstvu\nNa ljestvici o tome koje su institucije veoma i jako korumpirane na vrhu je zdravstveni sektor sa 60,6, sudstvo 52,7 odsto, carina 50,7 odsto, političke partije 48,1, policija 47,4 odsto, a slijede Uprava za inspekcijske poslove i Poreska uprava\n30.01.2015. 15:40h Ažurirano: 30.01.2015. 15:40h\nVeliki procenat crnogorskih građana, njih 72,2 odsto smatra da je korupcija u državi uglavnom i veoma rasprostranjena, pokazalo je istraživanje Centra za monitoring i istraživanje (CEMI), prema kom je zdravstvo najsklonije toj pojavi.\nIstraživanje o percepciji građana o korupciji u Crnoj Gori CEMI je sproveo u decembru, na uzorku od 737 punoljetnih građana u 16 gradova, telefonskim putem.\nPredsjednik upravnog odbora CEMI-ja, Zlatko Vujović, kazao je da je značajno veći udio građana koji smatraju da je korupcija rasprostranjena od onih koji misle da je prisutna u manjoj mjeri (72 odsto naspram 5,8 odsto), kao i da su pristalice vlasti među onima koji daju visoku ocjenu o njenoj težini i raširenosti.\n"Na pitanje o rasprostranjenosti korupcije, ogroman procenat građana smatra da je ona uglavnom ili veoma rasprostranje, to je 72,2 odsto. To je izuzetno veliki problem, koji potvrđuje da je to jedan od ključnih problema sa kojima se država suočava", kazao je on na konferenciji za novinare.\nVujović je rekao da izrazito visoka, treća pozicija koju zauzima korupcija govori u prilog ocjeni o stvorenoj svijesti građana o njenoj ukorijenjenosti i rasprostranjenosti.\nGrađani su kao glavne probleme sa kojima se država suočava naveli nezaposlenost, 37,3 odsto, korupciju 23 odsto, nizak standard 13,4 odsto, ekonomsku krizu osam, i kriminal 2,7 odsto.\nVujović je rekao da se, kada se govori o raširenosti korupcije, ponavljaju nalazi iz prethodnih istraživanja po pitanju uzroka te pojave.\n"A među vodećim su opšte siromaštvo i niske plate državnih činovnika, moralna kriza, nesavršena, korupciji sklona ljudska priroda, politički sistem, loše zakonodavstvo i neefikasne institucije", ukazao je on.\nNa ljestvici o tome koje su institucije veoma i jako korumpirane na vrhu je zdravstveni sektor sa 60,6, sudstvo 52,7 odsto, carina 50,7 odsto, političke partije 48,1, policija 47,4 odsto, a slijede Uprava za inspekcijske poslove i Poreska uprava.\nVojska, osnovne i srednje škole, mediji, tržište kapitala spadaju u sektore koji su, prema percepciji ispitanika, najmanje pogođeni korupcijom.\n"Kada je u pitanju stav koje institucije građani smatraju da nisu, ili uopšte nisu korumpirane, najbolje je ocijenjena Vojska, sa 53 odsto", ukazao je Vujović.\nOn je dodao da je istraživanje pokazalo da od građana koji su spremni da počine koruptivnu radnju, najviše je onih koji bi to učinili kako bi obezbijedili bolju zdravstvu zaštitu. »Zdravstveni sektor je pod najvećim pritiskom da primi korupiju, jer je i građanima opšte prihvatljivo da korumpiraju zdravstvene radnike«.\nVujović smatra da su na te stavove građana mogli uticati i dosta dugo i snažno prisustvo problema iz te oblasti, a posebno slučaj iz bjelopoljske bolnice.\nOn je dodao da je istraživanje pokazalo da građani imaju duboko prihvaćen stav da mito, rođačke ili partijske veze, usluga za uslugu mogu ostvariti nešto za njih značajno, kao što je zapošljavanje ili zdravstvena usluga.\nVujović je kazao da 73,7 odsto građana smatra da političko-partijske veze veoma pomažu za obezbjeđivanje nekih usluga.\nNa pitanje da li bi sami bili spremni da koriste neke od tih načina da ostvare benefite, građani smatraju to prihvatljivim u situacijama za ostvarivanju medicinske zaštite, njih 48,7 odsto i pri zapošljavanju 40 odsto.\nČak 95,6 odsto ispitanika kazalo je da od njih ili članova njihove porodice u posljednjih 12 mjeseci niko protivpravno nije tražio novac.\nOd njih 4,2 odsto od kojih je novac tražen, dvije petine je kazalo da su pristali da daju.\nKada je u pitanju Vlada Crne Gore, 33 odsto građana smatra da ona jeste ili je veoma korumpirana, dok 19 odsto smatra da nije ili uopšte nije.\nOko 52 odsto građana smatra da Vlada nije ili donekle nije efikasna u borbi protiv korupcije, dok ih je približan broj upoznat sa antikoruptivnim mjerama izvršne vlasti.\nPrema istraživanju 30,4 odsto ispitanika smatra da se niko ili niko dovoljno u državi ne bori protiv korupcije.\n"Po pitanju uspješnosti institucija koje se bore protiv korupcije, mediji su dobro ocijenjeni 33,5 odsto, a slijede nevladine organizacije, a kada govorimo o negativnim, državno tužilaštvo ima veoma loše ocjene 50,3", rekao je Vujović.\nOn je naveo da građani značajnije više percipiraju korupciju u visokoobrazovnim institucijama, u odnosu na osnovne i srednje škole.\nVujović je rekao da su 2009. i 2012. godine građani dali optimističnije stavove raširenosti korupcije, u odnosu na ovu i prethodne dvoije godine\nIstraživanje je sprovedeno u okviru projekta Jačanje think tank kapaciteta CEMI-ja za borbu protiv korupcije.\nCentar za monitoringkorupcija u zdravstvuCEMIZlatko Vujovićkorupcija\n18.09. 16:45 h\t804\t42502\n19.09. 07:45 h\t186\t38849\n19.09. 07:30 h\t37\t35914\n19.09. 10:17 h\t780\t34124\n19.09. 08:08 h\t316\t30144


KRIZNI ŠTAB UTVRDIO PROTOKOL: POČELA NASTAVA U ŠKOLAMA BRČKO DISTRIKTA BIH | Hayat.ba\nKRIZNI ŠTAB UTVRDIO PROTOKOL: POČELA NASTAVA U ŠKOLAMA BRČKO DISTRIKTA BIH\nNakon što je Štab za zaštitu i spašavanje Brčko distrikta BiH 3. decembra donio Naredbu o početku nastave, danas je u svim osnovnim i srednjim školama na području Brčko distrikta BiH počela nastava.\nČlan Kriznog štaba za zaštitu i spašavanje iz Odjeljenja za obrazovanje Senad Osmanović je izjavio da je nastava u srednjim školama organizovana na način da se redukuje u smjenama na sedmičnom nivou tako što nastavu pohađa 50 posto učenika jednog odjeljenja, dok u osnovnim školama svi učenici pohađaju nastavu.\nNastavni proces se odvija po protokolu koji je utvrdio Krizni štab na svojoj posljednjoj sjednici. Taj protokol je izmijenjen u odnosu na onaj koji je bio na snazi do posljednjeg prekida nastave. To između ostalog podrazumijeva da su učenici šestog i starijih razreda obavezni nositi maske i za vrijeme nastave. Nastava će trajati do termina zimskog raspusta koji je utvrđenog nastavnim kalendarom, ali se prvo polugodište neće tada završiti nego u februaru. Struka će procijeniti koji je to fond sati koji se mora ostvariti u prvom polugodištu da bi se mogle izvesti zaključne ocjene – rekao je Osmanović.\nŠto se tiče mogućnosti organiziranja online nastave, on navodi da pod ovakvim epidemiološkim mjerama kada svi javni objekti rade, za učenike od prvog do šestog razreda online nastave je neizvodiva jer učenici bez pomoći roditelja ne mogu pratiti takav vid nastave.\nOsim toga prethodni period je pokazao da su učenici slabo usvojili sadržaje koji su izvođeni tokom online nastave te je ona posljednja opcija izvođenja nastave i nadoknade časova. Kada je riječ o završetku nastavne godine, u opciji je nekoliko načina nadoknade, od toga da se nadoknade izvrše tokom proljeća i da se nastavna godina završi 1. jula, zatim da se nastava izvodi i subotom, što zakon dozvoljava, te mogućnost da ne bude proljetnog raspusta – kazao je Osmanović.


Zoon politikon: Za izbore na KiM prijavile se četiri koalicije\nZa izbore na KiM prijavile se četiri koalicije\nB92 pre 53 minuta\nPriština -- Četiri koalicije su predale prijave Centralnoj izbornoj komisiji Kosova za prevremene parlamentarne izbore koji su zakazani za 6. oktobar.\nTo su koalicija koju čine Alijansa za budućnost Kosova (ANK) i Socijaldemokratska partija Kosova… »\nZa izbore na Kosovu i Metohiji prijavile se četiri koalicije; Simić: Srbi da budu jedinstveni\nPRIŠTINA - Centralnoj izbornoj komisiji na KiM prijavljenje su do ponoći, kada je istekao rok za registraciju, četiri koalicije koje će učestvovati na vanrednim parlamentarnim izborima zakazanim za 6. oktobar, prenosi Kosovo-onlajn.\nPrva je svoju… »\nZa izbore na KiM prijavljene četri koalicije, a jedna je srpska\nCentralnoj izbornoj komisiji na KiM prijavljenje su do ponoći, kada je istekao rok za registraciju, četiri koalicije koje će učestvovati na vanrednim parlamentranim izborima zakazanim za 6. oktobar. Kako prenosi "Kosovo onlajn", prva je svoju listu… »\nČetiri koalicije predale prijave Centralnoj izbornoj komisiji Kosova\nČetiri koalicije su predale prijave Centralnoj izbornoj komisiji Kosova za prevremene parlamentarne izbore koji su zakazani za 6. oktobar. To su koalicija koju čine Alijansa za budućnost Kosova (ANK) i Socijaldemokratska partija Kosova (SDPK)… »\nČetiri koalicije su predale prijave Centralnoj izbornoj komisiji Kosova za prevremene parlamentarne izbore koji su zakazani za 6. oktobar.  To su koalicija koju čine Alijansa za budućnost Kosova (ANK) i Socijaldemokratska partija Kosova (SDPK)… »\nVanredni izbori na KiM 6. Oktobra: Prijavile se četiri koalicije\nCentralnoj izbornoj komisiji na KiM prijavljenje su do ponoći, kada je istekao rok za registraciju, četiri koalicije koje će učestvovati na vanrednim parlamentranim izborima zakazanim za 6. oktobar, prenosi Kosovo-onlajn. Prva je svoju listu predala… »\nČetiri koalicije se prijavile za izbore na KiM\nDo ponoći Centralnoj izbornoj komisiji u Prištini prijavljene su četiri predizborne koalicije za učešće na izborima 6. oktobra. Prijavu su najpre predali predstavnici koalicije Vakat, sastavljene od Demokratske stranke Bošnjaka, Demokratske stranke… »\n- август 31, 2019\nPucnjava u Teksasu: 5 osoba ubijeno, 21 povređena\nMilorad Pupovac: Hrvatska nije zemlja mira i sigur...\nTOMPSON ne odustaje od ustaškog pokliča\nSukobi u blizini samita G7: Policija ispalila suza...\nProtesti u hong kongu: Demonstranti formirali ljud...\n„NE MORAMO U SVEMU DA SE SLAŽEMO, ALI IMAMO ISTI C...\nU Sloveniji i Austriji love migrante\nKADA DRŽAVU VODE ŠARLATANI\nSvaka puška je od boga\nRIČARD GIR posetio migrante...\nTIME - ENOUGH.\nTribina "Kako do pobede- možemo (li) zajedno?!" 16...


Tinejdžeri vole da se pokazuju\nViše od 95 odsto ispitanih tinejdžera priželjkuje firmiranu garderobu. Istraživanja pokazuju da su statusnoj potrošnji skloniji učenici iz skromnijih porodica i oni koji žive u manjim sredinama.\nKupovina skupe odeće ili upadljivih predmeta kako bi se ostavio željeni utisak na okolinu opstaje i onda kada je kriza vidno istanjila novčanik.\nIstraživanja studenata i profesora Fakulteta za pravne i poslovne studije u Novom Sadu pokazuju da takozvanoj statusnoj potrošnji ne odolevaju ni najmlađi. Više od 95 odsto ispitanih tinejdžera priželjkuje firmiranu garderobu.\nDobre ocene, duhovitost ili gest iskrenog prijateljstva nekad nisu dovoljni da bi se bio glavni u društvu. Često su, priznaju tinejdžeri, neophodni i prepoznatljivi statusni simboli.\n"Ako nemaju nešto tako, onda postanu predmet ogovaranja. Uglavnom ga gledaju kao da je drugačiji, ispod oka. Nekad se druže jedni sa drugima samo deca koja sebi mogu da priušte najbolje stvari", kažu deca.\nIstraživanja koja su obuhvatila decu iz cele Srbije pokazuju da su statusnoj potrošnji skloniji učenici iz skromnijih porodica i oni koji žive u manjim sredinama.\n"Pozitivan stav prema upadljivoj potrošnji imaju naročito ona deca koja su nesigurna koja osećaju neku socijalnu nelagodnost, deca koja se nisu do kraja potvrdila u svojoj socijalnoj grupi", kaže Veljko Đurić sa Fakulteta za pravne i poslovne studije u Novom Sadu.\nVršnjački pritisak prenosi se i na roditelje. Mnogi od njih spremni su da se odreknu mnogo čega da bi detetu ispunili želju. Tu je i griža savesti kao loš saveznik, pa u trci za dinarom više, roditelji nemaju ni vremena ni strpljenja i idu linijom manjeg otpora.\n"Kažu: 'Hajde, nekako ćemo da se skupimo', kao nekad kada su se skupili za svadbu, sada se skupljaju za patike, za novu odeću i firmiranu garderobu, a s druge strane je teži put koji je bolji - da se ta situacija iskoristi za jedan razgovor unutar porodice", rekao je Aleksandar Baucal sa Filozofskog fakulteta u Beogradu.\nUkazivanje na prave vrednosti i objašnjenje zašto je određena odluka ispravna, stručnjaci kažu, osnažiće i dete i roditelja.\n"Treba da dajemo deci pravu sliku o sebi i da jačamo njihovo samopoštovanje i njihovu sigurnost, da primećujemo koje su njihove dobre osobine, šta oni umeju i da tako jačamo njihovu sigurnost. Onda će oni imati i manju potrebu za nekontrolisanom kupovinom", ističe psiholog Vesna Janjević Popović.\nTako će biti izbegnuta zamka da se kupuje detetova naklonost i, što je mnogo važnije, dete shvatiti da roditelj nije loš zato što mu ne kupuje sve ono što poželi ili što drugi imaju.


MAGDALENA TRAVEL - Daleke destinacije\nOd 1299€ | 9 noćenja\nOd 1259€ | 6 noćenja\nOd 1689€ | 8 noćenja\nOd 1299€ | 12 dana\nOd 1020€ | 12 dana\nOd 1160€ | 11 dana\nU ponudi imamo veliki izbor dalekih destinacija i aranžmana među kojima ćete, verujemo pronaći baš ono što tražite. Provedite Vaš odmor na destinacijama koje su dostupne tokom cele godine, pretvorite zimu u leto jednostavnim putovanjem avionom. Dozvolite nam da razmotrimo Vaše zahteve i preporučimo destinaciju koja će ispuniti Vaša očekivanja, biće to za nas lep izazov ali i zadovoljstvo.\nSafari prestonica – jedinstvena zemlja sa fascinantnim životinjskim svetom. Sama reč “safari” na jeziku Masaija znači putovati, a upravo safari u Tanzaniji obećava nenadmašno putovanje svetom divljine koji posmatrate uz velike zverke, u prvom redu lavove, geparde i leoparde. Ngorongoro, Kilimandžaro i Zanzibar neki su od lajt-motiva Tanzanije koje ćete upoznati na ovom putovanju. Kroz Zanzibar koji je bio središte istočnoafričke trgovine, prolazile su brojne kolonije koje su ostavile trag u kulturi koja je i danas mešavina arapske, afričke i portugalske, ali nisu naštetile prirodnim lepotama pa se ovo rajsko ostrvo u Indijskom okeanu, diči čistim plažama sa čarobno belim peskom na kojima nema kraja užicima… Jedina mantra koju ćete imati na ovom putovanju je „hakuna matata“, fraza iz svahili jezika, koja označava život bez pravila, odgovornosti i briga, jednostavno afričko hedonističko načelo po čijem motu žive tanzanski pripadnici plemena Masai.Pridružite nam se na otkrivanju ovoga afričkog bisera, prizovite šarenilo boja, ukusa i mirisa uz bubnjajuće ritmove mamba i provedite nezaboravne dane u Africi koja će vas zauvek promeniti


LOGOI SA PORUKOM - spicy dizajn\n+381 (0) 61 194 7 354\nSpicy » INSPIRACIJA »\nINSPIRACIJA, LOGO DIZAJN\nLOGOI SA PORUKOM\nObjavio Spicy Design\nČesto se dešava da gledajući neki logo ne vidite smisao ili deluje sasvim obično, ali ponekad takvi logoi imaju daleko veće značenje od onoga što se na prvi pogled vidi. Ovog puta predstavljamo nekoliko logoa poznatih brendova koji šalju jasnu, ali delimično skrivenu poruku.\nPa da krenemo redom.\n1. Sony VAIO\nBrend sonijevih laptopova VAIO predstavlja jedinstven način prelaska iz analognog u digitalno. Ako se bolje zagledate, primetiće te da “V” i “A” formiraju talase koji su simbol analognog doba, a “I” i “O” su u obliku “1” i “0” koji predstavljaju eru digitalnog doba ili binarne brojeve.\nKreativno zar ne.\nVećina koji nisu u dizajnu za ovaj logo bi reklo da je sasvim običan tekst. Daleko poznat logo kompanije koja se bavi transportom paketa na globalnom nivou u sebi krije jasnu poruku onoga sa čime se bavi. Ako bolje pogledate videćete da prostor između “E” i “x” formira strelicu, koja simbolizuje prevoz, pravac …… na fotografiji možete videti i osenčen deo.\nAmazon kao najpoznatija kompanija za online prodaju u svoj logo je ubacila strelicu koja na prvi pogled simbolizuje osmeh. Ako bolje pogledate strelica na logou se kreće od slova “A” do slova “Z”, tačnije prvog i zadnjeg slova u engleskom alfabetu… što ima isto značenje kao i kod nas “Imamo sve od “A” do “Š””\nLe Tour de france, najpoznatija biciklistička trka na svetuj “Tour de France” takođe ima dvosmisleni logo. Kada ga pogledate deluje kao rukom ispisan tekst, ipak žuti krug na slici predstavlja sunce što znači da se trke voze isključivo danju, ali zajedno sa tim deo rečenice “Tour” tačnije tri poslednja slova formiraju biciklistu u položaju trke.\nŠvajcarska, kao i svaka čokolada sa alpskim mlekom negde u sebi ima planinu. Koliko ste puta u logou TOBLERONA videli jednu običnu planinu, verovatno često. Međutim ako pažljivo pogledate litice planine formiraju medveda. Razlog što je kreator logoa tako sakrio medveda leži u tome što je matični grad kompanije u BERNU, a u Švajcarskoj je Bern poznat kao grad Medveda, a i sam naziv proizvoda krije naziv grada.\nZa sada je ovo priča o ovih pet nama poznatih brandova, idući put pokazaćemo još nekoliko logoa.\nNewer BESPLATNI FONTOVI #5\nOlder BESPLATNI FONTOVI #6\nKolačiće koristimo da bismo vam osigurali najbolje iskustvo na našoj veb stranici. Možete pročitati našu politiku kolačića klikom ovdePRIHVATAMODBIJAMPolitika privatnosti


U vezi jučerašnjeg zaključka Vlade Crne Gore koji se tiče istekle Integrisane dozvole za rad TE Pljevlja cijenim\nvažnim istaći sledeće:\nJa izražavam najveću zabrinutost za život i zdravlje ljudi, maših građana, koji će biti izloženi napovoljnim uticajima na zdravlje i životnu sredinu usled eventualnog produžetka rada TE Pljevlja.\nNadam se da u ovome imam nepodjeljenu podršku svih članova Parlamenta. Pozivam Elektroprivredu Crne Gore i druge organe i organizacije koji su u prilici da učine sve što je razumno moguće da se uticaj na zdravlja umanji i da se preduprede loše posledice povezane sa širenjem korona virusa u okolnostima zagađenog vazduha.\nShodno mojim prethodnim obraćanjima, izjavama i pitanjima moram da kažem da zvaničnici Elektroprivrede nijesu bili u stanju da ni meni ni javnosti predoče garancije i dokaze da će ugovorena "ekološka rekonstrukcija" ikada usaglasiti TE Pljevlja sa propisima o emisijama. Zaključujem, dakle, da takve garancije nema.\nZahtjevam da Elektroprivreda odmah pokrene postupak i raskine Ugovor o ekološkoj rekonstrukciji i preduprijedi svaku štetu koja bi mogla nastati za imovinu Crne Gore i ostalih akcionara u toj firmi.\nOvaj problem neće nestati sam od sebe. Posebno je važno upozoriti da bi neoprezan i improvizatorski ulazak u spor sa EU, zbog toga što mi kršimo obaveze, mogao imati nesagledive negativne multiplikativne efekte, na dobijanje donatorskih sredstava, veoma povoljnih investicionih kredita i privlačenje privatnog kapitala u vezi projekata zelene energije. Zašto koljemo vola za kilo mesa?


DO MARTA MINIMUM\nAngela Merkel, Vladimir Putin, Foto: Reuters\n19.10.2014. 11:06h Ažurirano: 19.10.2014. 11:06h\nBez drastičnog zaokreta u spoljnoj politici Moskve, sankcije Rusiji koje je EU uvela zbog Ukrajine ostaće na snazi bar do marta sljedeće godine.\nNekoliko visoko pozicioniranih zapadnih diplomata pri EU je u odvojenim razgovorima za Tanjug odbacilo izvještaje nekih medija da je EU spremna da već krajem oktobra ukine sankcije Rusiji kako ne bi ugrozila snabdjevanje ruskim gasom tokom predstojeće zime.\n“Da bi sankcije bile skinute ili ublažene za to bi moralo da glasa svih 29 članica EU, a u ovom trenutku takav konsenzus ne postoji“, rekao je predstavnik jedne važne evropske zemlje koji je tražio da ostane anoniman.\nOn je podsjetio da se pojedine baltičke zemlje ne samo protive skidanju sankcija, već traže da one budu pooštrene zbog navodnih provokacija Rusije u blizini njihovih granica.\n"Dovoljan je jedan glas protiv da sankcije ostanu na snazi“, ukazao je diplomata.\nFrancuski “Figaro”, ali i neki drugi mediji, objavili su ovih dana spekulacije da su članice EU, zabrinute zbog mogućnosti da Rusija tokom zime prekine dotok gasa Evropi preko Ukrajine, naložile svojim ambasadorima da tokom sljedeće nedjelje razmotre mogućnost ukidanja sankcija.\nPovod za ovu odluku, prema tim izvještajima, bilo bi nedavno naređenje ruskog predsjednika Vladimira Putina da povuče trupe sa ukrajinske granice i činjenica da se primirje između ukrajinskih i prosruskih snaga kako-tako održava.\n"Ukoliko bi Rusija potpuno povukla trupe i prihvatila međunarodne posmatrače na granici ispunila bi uslove za skidanje sankcija, ali to zasad ne djeluje vjerovatno“, kažu oni.\nPutin je na sastanku sa evropskim liderima u Milanu u petak odbio da prihvati međunarodne posmatrače na granici, mada je dozvolio mogućnost da se granica nadgleda iz vazduha putem bespilotnih letjelica.\n"Problem je što Rusija traži da među osobljem koje upravlja letjelicama ne bude Francuza i Njemaca, a to je za nas neprihvatljivo“, kažu u Briselu.\nTanjugovi izvori u Briselu kažu da je ključni faktor za održanje sankcija Rusiji zaoštravanje stava njemačke kancelarke Angele Merkel prema Moskvi.\nMerkel se donedavno zalagala za oprezniji pristup EU Rusiji, ali je u međuvremenu izgubila povjerenje u Putina, kažu diplomate i podsjećaju da je njemačka kancelarka u četvrtak uveče otkazala bilateralni sastanak sa Putinom, na koji je on zbog parade u Beogradu kasnio nekoliko sati.\nUpitani da prokomentarišu mogućnost da Rusija ukine dotok gasa i tako ostavi Evropu bez grijanja, diplomate kažu da je opasnost od toga preuveličana.\n"Čak i ako bi Rusija sjutra zavrnula gas, u skladištima ga ima dovoljno za bar tri mjeseca normalne potrošnje, što daje dovoljno vremena da se nađu alternativni izvori“, kažu oni, ukazujući da bi takav potez Moskve mnogo više oštetio ruski budžet nego evropske potrošače.\nU Briselu podsjećaju da su sankcije Rusiji, koje uključuju zabranu putovanja u EU i zamrzavanje imovine značajnom broju ruskih funkcionera, kao i zabranu poslovanja sa nekim preduzećima i bankama, oročene do marta 2015.\nTada će Evropski savjet glasati da li sankcije treba produžiti, a za takvu odluku će opet biti neophodan konsenzus svih članica.\n"Ukoliko do marta ne dođe do eskalacije sukoba u Ukrajini, postoje dobri izgledi da sankcije u martu budu ukinute“, kažu u Briselu.\nRusija sankcijeAngela MerkelVladimir Putin\n18.05. 21:12 h\t5662


NBS: Podaci o prosečnim platama neuporedivi sa starim zbog promene metodologije | Kamatica\nPočetna > vest > NBS: Podaci o prosečnim platama neuporedivi sa starim zbog promene metodologije\nNBS: Podaci o prosečnim platama neuporedivi sa starim zbog promene metodologije\nTekst objavljen: 11.12.2020 15:45\nNarodna banka Srbije (NBS) danas je, povodom različitih tumačenja u javnosti rasta prosečnih zarada u javnom i privatnom sektoru, navela da statistički podaci nisu uporedivi sa periodom pre 2018. godine kada je Republički zavod za statistiku počeo da primenjuje novu metodologiju u obračunu prosečnih zarada\nKako je objašnjeno, promenom metodologije prevaziđen je problem promenjivosti podatka o mesečnim zaradama (pre svega u decembru i januaru) koji je do tada postojao, a pored toga, uveden je obračun prosečne zarade na osnovu punog radnog vremena, što je standard koji se koristi u svetu.\nPoboljšan je i obuhvat zaposlenih lica koja ulaze u obračun prosečne zarade, tako što su u obračun prosečne zarade uključena i lica zaposlena po osnovu ugovora o privremenim i povremenim poslovima, kao i lica zaposlena u snagama bezbednosti.\nTakođe, obračun prosečne zarade počeo je da se radi prema mestu stanovanja, a ne prema sedištu poslodavca, čime je dobijena preciznija slika o zaradama po opštinama.\nPo novoj metodologiji u periodu januar – septembar 2020. godine, prosečna neto zarada u privatnom sektoru iznosila je 55.729 dinara, dok je prosečna neto zarada u javnom sektoru iznosila 67.345 dinara, navela je NBS u saopštenju.\nDodaje se da preračunati, indirektno dobijeni uporedivi podaci, pokazuju da je prosečna neto zarada u privatnom sektoru u 2014. godini iznosila 38.998 dinara, a u javnom sektoru 52.463 dinara.\n"Кada te podatke uporedimo sa nivoom prosečne neto zarade u periodu januar – septembar 2020. godine, vidimo da je prosečna zarada u privatnom sektoru povećana za 42,9 odsto, a prosečna zarada u javnom sektoru za 28,4 odsto, čime je smanjena razlika u nivou zarada u privatnom i javnom sektoru", istakla je centralna banka.\n"Kada je reč o razlici u nivou zarada u javnom i privatnom sektoru, treba imati u vidu da, zbog same prirode posla, procenat visoko obrazovanih ljudi u javnom sektoru iznosi oko 46 odsto, dok je taj procenat u privatnom sektoru dvostruko niži i iznosi oko 22 odsto što utiče i na viši nivo prosečne zarade u javnom sektoru", navela je NBS.\nBiljana 13.12.2020 13:16\nPostovani Da li Vi znate kolka je zarada u Opstinama na Kosovu?Da li vi znate da taj famozni kos.dodatak koji mi navodno primamo ne ulazi u penzijsko.Da li znate???!!!Sve znate i opet nista.Platu koju ima higijenicarka u Srbiji,toliko ima sluzbenik u Opstini.Pozdrav\nnova metodologija Narodna banka Srbije prosečna plata prosečna plata u srbiji stara metodologija nbs


[es] - FastReport - štampanje uplatnica iz DOS moda\nFastReport - štampanje uplatnica iz DOS moda\n[es] :: Pascal / Delphi / Kylix :: FastReport - štampanje uplatnica iz DOS moda\nFastReport - štampanje uplatnica iz DOS moda 24.04.2010. u 10:03 - pre 137 meseci\nda pojasnim o čemu se radi...\nNapravio sam u Delphiju program za masovnu štampu uplatnica (20 000+) pomoću fast report-a, a podaci se vuku iz Access baze. Sve to radi savršeno, ali sporo. Štampač sve to štampa kao grafiku iz windowsa.\nProbao sam da kreiram FastReport sa property-jem DotMatrix Print = TRUE, dakle za matričnu štampu ali sam imao 2 problema. Nisam mogao da podesim tačan "custom size" uplatnica jer se veličina podešava u CHR i na nekoliko uplatnica dobijao sam pomeranje van polja. Drugi problem je bio što je štampa i dalje bila spora, bez obzira što sam koristio FastReport sa Dot Matrix Printom.\nSledeće što sam probao bilo je da FastReport koji generišem exportujem u format za Dot Matrix štampače (.prn) ili u TXT format pa takve pustim na štampu kroz program u delphiju koji sam radio za direktno slanje na štampu. Ovo je radilo brzinom koja mi treba ali nisam uspeo nikako da centriram polja jer sam taj .prt i .txt fajl dobijao sa razbacanim poljima. Probao sam prilikom exporta i specify size da podesim ali bez uspeha.\nZanima me da li neko ima neko rešenje kako ovo da rešim, dakle ili da pustim FastReport na štampač u DOS modu ili da generišem uplatnice u TXT bez korišćenja FastReporta?\nDa napomenem da rešenje ne mora da bude u Delphiju... podaci mi se nalaze u Access bazi.\nRe: FastReport - štampanje uplatnica iz DOS moda 24.04.2010. u 10:55 - pre 137 meseci\nPronadji spisak komandi za taj matrični štampač (bar osnovne za reset, normal, elite i condensed štampu) i šalji podatke direktno na LPT port.\nRe: FastReport - štampanje uplatnica iz DOS moda 24.04.2010. u 11:40 - pre 137 meseci\nSpisak komandi imam, radi se o stampacu Epson DFX-5000+.\nDa li mogu nekako taj FastReport koji vec imam da mu posaljem da ga stampa u High Speed Draft Mod ili cu morati da se odreknem FastReport-a i sve ide kao txt fajl? Kao sto sam rekoa problem mi je generisati taj txt fajl, tj kako u njemu da odredim raspored polja zbog uplatnice kao i dimenzije uplatnice?\nSto se tice slanja direktno na LPT to nije problem, vec kao sto rekoh centriranje polja...\nWriteln(F, 'Proba 1');\nWriteln(F, 'Proba 2');\nRe: FastReport - štampanje uplatnica iz DOS moda 24.04.2010. u 11:58 - pre 137 meseci\nZa ovako jednostavnu štampu FastReport uopšte nije potreban, čak je i balast. Ne koristim FastReport niti FreeReport, tako da ti ne mogu pomoći oko evenualnih propertija. Obično je konverzija u TXT boljka svim reportima i uradjena je vrlo rudimentarno, tako da sumnjam da je FastReport na tom polju bolji od drugih. A i pitanje je da li vredi uložiti dodatno vreme i novac da bi dodali potrebne ESC kodove, što je za matrični štampač neophodno, odnosno uradili inteligentniji konvertor.\nKako da odrediš gde koje polje počinje? Jednostavno, odšampaj "speciment" uplatnice (XXXXXX karaktere u svim redovima) i zavisno od toga da li koristiš normal ili elite, odnosno drugu veličinu slova znaš koliko razmaka je potrebno dodati u kom redu i izmedju kojih polja.\nRe: FastReport - štampanje uplatnica iz DOS moda 24.04.2010. u 12:11 - pre 137 meseci\nSlazem se da je FastReport "prejak" alat za ovakve stvari, ali mi je preko njega bilo najjedostavnije resiti dimenzije uplatnice jer je moguce dimenzije podesavati do 100-tih delova mm, a i neke dodatne stvari i izvestaje koje stampam iz iste aplikacije odradio sam preko FastReport-a.\nSto se tice centriranja, mislim da bih prvu mogao da centriram ali bi mi nakon nekoliko uplatnica doslo do pomeranja polja. Kako to da resim? Nakon svake uplatnice saljem komandu stampacu da postavi papir u pocetnu poziciju?\nRe: FastReport - štampanje uplatnica iz DOS moda 24.04.2010. u 12:21 - pre 137 meseci\nKontaktiraj me na PP.\nRe: FastReport - štampanje uplatnica iz DOS moda 24.04.2010. u 23:47 - pre 137 meseci\n> Sto se tice slanja direktno na LPT to nije problem, vec kao sto rekoh centriranje polja...\nTo možeš raditi sa spejsovima i escepa sekvencama, bilo je ranije dosta reči o tome pogledaj npr:\nDa li si u FR u podešavanjima odabrao EPSON Generic, i mislim da u FR treba napraviti poseban izveštaj (sa adekvatnim dot-matrix kontrolama).\nRe: FastReport - štampanje uplatnica iz DOS moda 25.04.2010. u 01:29 - pre 137 meseci\nHvala na odgovoru, ove teme ce mi svakako koristiti. Odradio sam da mi se podaci iscitani iz baze smestaju u memo komponentu a zatim u TXT fajl koji cu pustati na stampu, ali nisam ubacio ESC karaktere jer nemam kuci matricni stampac pa da probam kako ce se to sve pokazati u praksi. Tek u ponedeljak na poslu...\nSto se tice FastReport-a, nisam uspo da proonadjem opciju u podesavanjima "Epson Generic", a sto se tice izrade posebnog izvestaja to je upravo ovo sto sam pokusao.\nKada property praznog izvestaja "DotMatrixReport" postavim na TRUE i otvorim izvestaj, prikazuje mi se izvestaj pripremljen za matricnu stampu a komponente koje mogu na ubacim na njega su takodje razlicite od onih za "obican" izvestaj. To je to sto sam pokusao, ali definitivno da bi izbegao ta pomeranja i ovde mi trebaju ESC karakteri. Dok je bilo DOS programiranje aktuelno i rad sa ovim ESC karakterima, mislim da nisam bio ni osnovna skola :)\nRe: FastReport - štampanje uplatnica iz DOS moda 26.04.2010. u 14:06 - pre 137 meseci\nfora je u tome da prvo moras Window naterati da na štampač ne šalje grafiku nego tekst\na to se postiže tako što u Windows prijavis Generic Text Only štampač\ntrestartuješ komp i onda dobijaš brzu štampu kao u DOS-u\ntek onda prelaziš na Fastreport i njegova podešavanja\nRe: FastReport - štampanje uplatnica iz DOS moda 26.04.2010. u 18:57 - pre 137 meseci\nTo sa slanjem stampe na Genetic Text/Only sam probao, ali je takodje islo sporo, ali nakon instalacije Generic Text Only stampaca nisam restartovao comp... pokusacu sutra na poslu da vidim jel pomaze.\nInace sto se tice slanja na stampu kao iz DOS-a odradio sam sve u Delphiju, okacicu source kad zavrsim sa podesavanjem margina i centriranjem polja za uplatnice. Ako neko ima neki kod sa vec podesenim obrascima za EPSON-e bio bi mu zahvalan :)\n09.10.2008. Canno't Delete file, Nikakooo ! :(


Igrači FK Barselona voziće Cupra modele | Auto magazin\nPočetna strana » Najnovije » Igrači FK Barselona voziće Cupra modele\nIgrači FK Barselona voziće Cupra modele\nFK Barselona, zvanični automobilski partner brenda Cupra organizovao je događaj u svom trenažnom centru Ciutat Esportiva Joan Gamper koji je okupio 19 fudbalera. Igrači Barselone dobili su priliku da konfigurišu i isprobaju modele ove marke koje će dobiti na korišćenje.\nFudbaleri Gerard Pikue i Sergio Buskuets, Sergino Dest i Miralem Pjanic, Frenkie de Jong i globalni ambasador Cupre, Marc ter Stegen, neki su od igrača koji su imali priliku da se bliže upoznaju sa čitavom gamom vozila, uz Cupra Formentor, prvi model jedinstveno dizajniran i razvijen za ovu marku automobila kao i dve nove verzije Cupra Leon i Leon Sportstourer i Cupra Ateca.\nIgrači su imali priliku da interaktivno personalizuju svoje verzije modela, korak po korak, koristeći digitalne alate koje brend ima u svojoj prodajnoj mreži od više od 500 specijalizovanih prodajnih mesta širom sveta, uz pomoć specijalizovanih prodajnih savetnika.\nBirajući između četiri vozila brenda, pojedini igrači FK Barselona odlučili su da konfigurišu sopstveni Cupra Formentor, koji ima paletu od sedam motora, uključujući dve hibridne verzije koje će na tržište stići u prvom kvartalu ove godine. Ovaj crossover visokih performansi dobio je ime po čuvenom rtu na ostrvu Majorka.\nPojedini fudbaleri Barselone odlučili su da sebi prilagode dve verzije Cupra Leona, najprodavanijeg modela marke u verziji sa petora vrata i Sportstourer (karavan). Sa svojom snagom od 245KS, CUPRA Leon e-HIBRID omogućava vožnju gradom sa dometom na elektro pogon do 52 km prema WLTP-u.\nFudbaleri Clement Lenglet i Junior Firpo izabrali su novu Cupra Atecu. Prvo vozilo na tržištu pod brendom Cupra sada dolazi sa preuređenim dizajnom, ali zadržava posvećenost visokim performansama. Ovaj SUV od 300 KS jedinstveni je proizvod na tržištu koji je podstakao rast marke od njenog lansiranja do danas.\ncupraFK Barselonaporsche scgseatseat srbija


10 razloga zbog kojih Suzana Vasiljević nema šta da traži na sastanku premijerke s novinarima - Sindikat novinara Srbije\nŠta savetnica predsednika, koja se nikada nije javno oglasila povodom napada na novinare, targetiranja i hajki u provladinim medijima, pred kojom je Vučić prozivao i vređao novinare, traži na sastanku o poboljšanju položaja medija, pita Tamara Skrozza i moli predstavnike udruženja da pre narednog sastanka procene „da li ćemo se i dalje saginjati i klečati“.\n1. Ustav Republike Srbije, kojim se definišu dužnosti i obaveze predsednika Republike, nigde ne navodi pravo predsednika da na bilo koji način utiče na medijsko zakonodavstvo. Naprotiv, njegove nadležnosti nabrojane u članu 112 obuhvataju sasvim drugačije oblasti. Konačno, čak i u zakletvi koju je morao da položi prilikom preuzimanja funkcije, predsednik se obavezao da će „sve svoje snage posvetiti … ostvarivanju ljudskih i manjinskih prava i sloboda … (i) očuvanju mira i blagostanja svih građana Republike Srbije“.\nPrisustvo Suzane Vasiljević ili neke druge buduće savetnice nekog drugog predsednika na skupu organizovanom zbog medijske strategije predstavlja prekoračenje nadležnosti predsednika i kršenje Ustava Republike Srbije.\n2. Uz brojne druge odredbe koje su se u našim uslovima pretvorile u fraze koje dobro zvuče, a koje niko ne primenjuje, u članu 4 Zakona o javnom informisanju doslovce se navodi: „Sloboda javnog informisanja ne sme se povređivati zloupotrebom službenog položaja i javnih ovlašćenja, svojinskih i drugih prava, kao ni uticajem i kontrolom nad sredstvima za štampanje i distribuciju novina ili mrežama elektronskih komunikacija koje se koriste za distribuciju medijskih sadržaja.“\n3. Funkcija medijske savetnice nije uređivanje medijske scene, medijske regulative ili bilo čega što se tiče medija jedne države. Funkcija medijske savetnice jeste da savetuje i u medijskom smislu asistira onome ko ju je angažovao – u ovom slučaju to je Aleksandar Vučić. NJen posao nije da SAVETUJE MEDIJE ili da na bilo koji način utiče na njih. To podrazumeva rad na medijskoj strategiji, izradu medijskih zakona, pa i razgovore koje medijska udruženja vode s premijerkom i Vladom Srbije.\n4. Suzana Vasiljević je osoba koju bi poželeo svaki predsednik: zahvaljujući njoj i silnim marketinškim ekspertima koje građani Srbije skupo plaćaju – šef Suzane Vasiljević je sveprisutan ne samo u domaćim već i u regionalnim i svetskim medijima. Sve to ipak ne znači da bi Suzanu Vasiljević trebalo da slušaju urednici medija i predstavnici novinarskih udruženja. Ako to žele – u redu. Ali, oni ovaj put takvu želju nisu iskazali: medijska savetnica im je jednostavno „servirana“.\n5. Suzana Vasiljević je osoba pred kojom je i uz čiju je prećutnu saglasnost predsednik Srbije urlao na novinare, vređao ih, prozivao poimence, stavljao im metu na čelo. Nikada Suzana Vasiljević nije ustala u odbranu svojih bivših kolega, nikada nije rekla bilo šta afirmativno o njima, a – imajući u vidu funkciju koju već godinama obavlja – logično je pretpostaviti da aktivno učestvuje u koncipiranju Vučićevih odnosa sa medijima i novinarima.\n6. Postoji osnovana sumnja da je Suzana Vasiljević uticala na način izveštavanja pojedinih medija, da je pozivala urednike i vršila selekciju novinara koji će izveštavati s ovog ili onog putovanja predsednika Republike.\n7. Za vreme premijerskog i predsedničkog mandata šefa Suzane Vasiljević, Srbija konstantno pada na rang-listama poštovanja slobode govora i informisanja. Tokom 2017. pala je za čitavih 10 mesta na listi Reportera bez granica, što njen šef ocenjuje kao „političku kampanju“.\nIstovremeno, prema istraživanju Medijske održivosti, koje već 17 godina sprovodi IREX, Srbija je u 2017. ocenjena najgore od početka praćenja, i to u svim oblastima koje se posmatraju. Prema tom istraživanju, goru ocenu od Srbije imaju samo Kazahstan, Uzbekistan i Turkmenistan.\nKao lična izaslanica čoveka koji je „po komandnoj odgovornosti“ krivac za ovako nizak stepen medijskih sloboda Suzana Vasiljević nije imala nikakve osnove da se 23. maja uputi na sastanak u Vladi i da u bilo kom svojstvu razmatra načine za poboljšanje medijske situacije.\n8. Iako je medijska savetnica Aleksandra Vučića još od 2012. godine, ona se NIKADA, nijednom, nije javno oglasila povodom napada na novinare, povodom targetiranja medija i novinara na naslovnim stranama tabloida, povodom hajki na ovog ili onog novinara na TV Pink. NIKADA. Suzana Vasiljević nije rekla ništa što bi moglo da ilustruje njenu eventualnu brigu o dobrobiti medija ili poboljšanju medijskih sloboda.\n9. Za vakta šefa Suzane Vasiljević nestalo je više priznatih medija, nekoliko novinara štrajkovalo je glađu, a jedan takav štrajk je upravo u toku. Ni ona ni njen šef tim povodom nisu uradili ništa, izuzev što je on koristio svaku priliku da javno napadne ovog ili onog novinara ili medij koji bi se našao pred zatvaranjem. Da su hteli da učine bilo šta po pitanju poboljšanja situacije u medijima, to im je bila odlična prilika.\n10. Tokom poslednjih nekoliko godina srpski mediji su pod nezapamćenim ekonomskim, političkim, pravnim i bezbednosnim pritiskom. Iznova se nalaze nove forme ugnjetavanja ono malo preostalih slobodnih medija – oni se diskredituju u zemlji i inostranstvu, muče višemesečnim inspekcijama, ucenjuju i maltretiraju na raznorazne načine.


EVROPSKI SUD ZA LJUDSKA PRAVA: Nemoguće tužiti Vatikan pred evropskim sudovima! - Preokret\nEVROPSKI SUD ZA LJUDSKA PRAVA: Nemoguće tužiti Vatikan pred evropskim sudovima!\nVatikan se ne može tužiti pred evropskim sudovima jer je suverena država, stoji u odluci Evropskog suda za ljudska prava (ECHR) u Strasbourgu.\nSud je, stoga, odbio tužbu preživjelih žrtava zlostavljanja koje je počinilo katoličko svećenstvo, prenosi Fena.\nGrupa od 24 osobe iz Belgije, Francuske i Holandije, koji su preživjeli zlostavljanja katoličkih svećenika, pokušali su tužiti čelnike Svete stolice i Katoličke crkve pred belgijskim sudovima još 2011. godine, ali su sudovi u toj zemlji zaključili da nemaju nadležnost nad Vatikanom, saopćio je Evropski sud za ljudska prava, obrazlažući svoju odluku.\nPreživjele žrtve zlostavljanja, koje su rekle da su ih svećenici zlostavljali dok su bili djeca, borili su se kroz belgijski sudski sistem prije nego što su tužbu podnijele Evropskom sudu 2017. godine.


Obaveštenje o privatnosti na mreži - Huntersyndrome.info\nOva lokacija je vlasništvo Shire International GmbH. Ovo Obaveštenje o privatnosti na mreži napravljeno je da Vas upozna sa praksama koje se tiču prikupljanja, korišćenja i obelodanjivanja podataka koje Vi možete dati putem ove lokacije ili koje dobijemo Vašim korišćenjem ove lokacije. Molimo Vas da pročitate celokupno Obaveštenje o privatnosti na mreži pre korišćenja ove lokacije, ili dostavljanja podataka ovoj lokaciji.\nPostoje Odredbe i uslovi koji su povezani sa Vašim korišćenjem i pregledanjem ove lokacije.\nPri našem naporu da Vam pružimo ažurne i precizne informacije o proizvodima i resursima, koristimo razne stručne izvore i studije da bismo napravili sadržaj lokacije. Kao rezultat, možete naići na male razlike u statistikama i/ili procentima u različitim člancima—zato što različiti izvori mogu različito gledati na podatke.\nKorišćenjem ove lokacije društva Shire, Vi označavate svoju saglasnost sa Obaveštenjem o privatnosti na mreži društva Shire. Ako niste saglasni sa ovim Obaveštenjem, molimo Vas da ne koristite ovu lokaciju. Zadržavamo pravo da, po svom nahođenju i kad je to dozvoljeno zakonom, menjamo, modifikujemo, dodajemo ili uklanjamo delove ovog obaveštenja u bilo kom trenutku, sa ili bez prethodnog obaveštenja. Molimo Vas da proveravate ovu stranicu s vremena na vreme zbog izmena. Vaš nastavak korišćenja naših lokacija nakon objavljivanja izmena ovih odredbi značiće da prihvatate te izmene.\nGeneralno, mi ne prikupljamo svesno podatke od dece na ovoj lokaciji. Preporučujemo roditeljima da popričaju sa svojom decom i nadgledaju njihovu upotrebu interneta i podatke koje obelodanjuju na veb lokacijama.\nU nekim slučajevima, postoje tretmani koji se odnose na decu, i, iako ova lokacija nije namenjena korišćenju od strane maloletnih lica, Vi možete imati mogućnost da pružite lične podatke o detetu. Takvi podaci će se koristiti isključivo radi pružanja traženih usluga, i ni u kakve druge svrhe.\nU ograničenim okolnostima, Shire je napravio neke interaktivne aktivnosti namenjene deci ispod uzrasta od 13 godina. Većina ovih aktivnosti ne prikuplja lične podatke; međutim, postoje slučajevi kada možemo personalizovati sesiju, i možemo skupljati njihova imena. Ova prikupljena informacija se odbacuje i ne zadržava nakon sesije.\nPri našem naporu da Vam donesemo ažurne i precizne informacije o proizvodima i resursima, koristimo razne stručne izvore i studije da bismo napravili sadržaj lokacije. Kao rezultat, možete naići na male razlike u statistikama i/ili procentima u različitim člancima—zato što različiti izvori mogu različito gledati na podatke.\nInformacije koje prikupljamo i način na koji ih prikupljamo\nMožete posetiti našu lokaciju i pregledati većinu sadržaja anonimno; međutim, mi možemo da prikupomo neke informacije od Vas.\nInformacije koje skupljamo na ovoj lokaciji spadaju u tri kategorije: (1) lični podaci koje Vi dostavljate, (2) zbirne informacije prikupljene dok vršite navigaciju našom lokacijom, i (3) javno ili komercijalno dostupne informacije.\nKao i mnoge veb lokacije, ova lokacija aktivno prikuplja informacije od svojih posetilaca tokom aktivnosti kao što su korisnička registracija (npr., veb lokacije sa ograničenim pristupom) i pretplata na bilten, kao i postavljanjem konkretnih pitanja i tako što Vam omogućava da komunicirate direktno sa nama, putem e-pošte, obrazaca za povratne informacije i/ili soba za ćaskanje. Neke od informacija koje dostavite mogu biti lični podaci (odnosno, informacije koje se mogu identifikovati sa Vama, kao što su Vaše ime i prezime, adresa, adresa e-pošte, broj telefona, itd.).\nNeki delovi ove lokacije mogu od Vas tražiti da dostavite informacije o tretmanu i/ili demografske informacije da biste mogli da iskoristite specijalizovane funkcije (kao što pretplate na bilten, saveti/pokazivači, itd.) ili da učestvujete u nekoj određenoj aktivnosti (kao što su promocije). Bićete informisani na svakoj tački za prikupljanje informacija koje informacije su potrebne a koje informacije su opcionalne.\nDruštveni mediji: Generalno, resursi društvenih medija na mreži su interaktivne alatke koji Vam omogućavaju da sarađujete i delite informacije sa drugima. Resursi društvenih medija obuhvataju, ali nisu ograničeni na društvene mreže, diskusione table, oglasne table, blogove, wiki lokacije, i funkcije za upućivanje za deljenje sadržaja veb lokacija i alatki sa prijateljem ili kolegom. Shire može prikupljati lične podatke od Vas da bi Vam omogućio da koristite resurse društvenih medija na mreži koje možemo povremeno da Vam nudimo. Shire Vam takođe može omogućiti da koristite resurse društvenih medija da biste to objavljivali i delili lične podatke sa drugima. Kada koristite resurse društvenih mreža, trebalo bi da vodite računa o tome koje informacije o sebi birate da delite sa drugima. Shire pruža dodatna obaveštenja i izbor kako se lični podaci prikupljaju, koriste i obelodanjuju na našim veb lokacijama i ostalim resursima na mreži koje nude društveni mediji. Kada se upuštate u aktivnosti na društvenim medijima, ne biste trebali da objavljujete informacije o trećim licima bez njihove saglasnosti.\nMobilno računarstvo: Uz upotrebe opisane u gornjem tekstu za Shire veb lokacije, neke lokacije društva Shire i resursi na mreži konkretno su napravljeni da budu kompatibilni i korišćeni na uređajima za mobilno računarstvo. Verzije Shire veb lokacija za mobilne uređaje mogu od Vas zahtevati da se prijavite koristeći korisnički nalog za tu veb lokaciju. Informacije o Vašem korišćenju verzije veb lokacije za mobilne uređaje biće povezane sa Vašim korisničkim nalogom. Takođe, neke od naših veb lokacija i resursi na mreži omogućavaju Vam da preuzmete aplikaciju, vidžet ili neki drugi alat koji možete koristiti na Vašem mobilnom ili drugom računarskom uređaju. Neke od ovih alatki mogu skladištiti informacije na Vašem mobilnom ili drugom uređaju. Ove alatke mogu prenositi lične informacije društvu Shire da bi Vam omogućile pristup Vašem korisničkom nalogu i omogućile društvu Shire da prati korišćenje ovih alatki. Neke od ovih alatki mogu Vam omogućiti da šaljete izveštaje e-pošte ili druge informacije iz alatke. Shire može koristiti lične podatke i informacije koje ne vrše ličnu identifikaciju poslate društvu Shire da poboljša ove alatke, da razvija nove alatke, za unapređenje kvaliteta i kao što je opisano u ovom Obaveštenju ili u drugim obaveštenjima koje Shire pruža.\nPrikupljanje ostalih informacija\nDok vršite navigaciju veb lokacijom, određene informacije se mogu pasivno prikupljati (odnosno, prikupljati bez Vašeg aktivnog pružanja informacija) korišćenjem raznih tehnologija i sredstava, kao što je prikupljanje navigacionih podataka. Ova lokacija može koristiti adrese Internet protokola (IP). IP adresa je broj dodeljen Vašem računaru od strane Vašeg provajdera internet usluga da biste mogli da pristupite internetu. Mi koristimo Vašu IP adresu da dijagnostikujemo probleme sa Vašim serverom, prijavimo zbirne informacije koje nisu za ličnu identifikaciju, odredimo najbržu rutu za Vaš računar pri povezivanju na našu lokaciju, i upravljamno lokacijom i poboljšavamo je.\nMi takođe prikupljamo informacije o Vašem korišćenju naše lokacije putem kolačića i slične tehnologije. “Kolačić” je deo informacije koji veb sajt šalje Vašem računaru koji pomaže lokaciji da zapamti informacije o Vama i Vašim preferencijama i prepozna Vas kao posetioca povratnika na lokaciju. Kolačići nam, sami po sebi, ne otkrivaju Vašu adresu e-pošte ili druge lične podatke. Međutim, mi možemo da kombinujemo ovu informaciju sa drugim informacijama prikupljenim od Vas ili o Vama da nam pomogne pri prilagođavanju sadržaja.\n“Veb monitori” (takođe poznati kao internet kartice, GIF/PNG od jednog piksela, čisti GIF/PNG, nevidljivi GIF/PNG i 1-po-1 GIF/PNG) su manji od kolačića i otkrivaju serveru veb lokacije informacije kao što su IP adresa i vrsta pregledača povezana sa računarom posetioca. Ova lokacija može povremeno da koristi Veb monitore.\n“Navigacioni podaci” (“datoteke evidencije,” “evidencije servera,” i podaci “o putanji biranja”) koriste se za upravljanje sistemom, radi poboljšanja sadržaja lokacije, u svrhe istraživanja tržišta, i za saopštavanje informacija posetiocima. Ova lokacija može povremeno da koristi navigacione podatke.\nPrikupljanje javno/komercijalno dostupnih informacija\nJavno ili komercijalno dostupne informacije su definisane kao informacije koje pojedinac čini dostupnim ili dozvoljava da postanu dostupne javnosti, ili su zakonito dostupne preko nezavisnih brokera liste ili nekog drugog trećeg lica, i/ili su pribavljene zakonito i pristupljeno im je iz, između ostalih izvora: vladinih evidencija koje su dostupne javnosti, novinskih izveštaja ili informacija za koje zakon nalaže da budu dostupne. Mi možemo prikupljati javno dostupne informacije ili kupovati komercijalno dostupne informacije o Vama od trećih lica.\nKorišćenje i obelodanjivanje informacija\nOsim ukoliko nije drugačije navedeno, možemo koristiti Vaše podatke da bismo poboljšali sadržaj naše lokacije, da prilagodimo lokaciju Vašim preferencijama, da Vam saopštavamo informacije (ako ste ih zahtevali), u naše marketinške svrhe i u svrhe istraživanja, radi odgovaranja na zahteve za pristup, radi zaštite zakonskih i poslovnih interesa društva Shire i prava i u druge svrhe navedene u ovom Obaveštenju o privatnosti na mreži. Ako dostavite lične podatke ovoj lokaciji, možemo kombinovati takve podatke sa ostalim aktivno i pasivno prikupljenim informacijama.\nMi možemo da obelodanimo Vaše lične podatke našim saradnicima širom sveta koji su saglasni da će ih tretirati u skladu sa ovim Obaveštenjem o privatnosti na mreži. Takođe, mi možemo da obelodanimo Vaše lične podatke trećim licima koja se nalaze u zemljama izvan zemlje čiji ste stanovnik koje možda imaju zakone koji se razlikuju od Vaših, ali samo (i) preduzimačima koji podržavaju naše poslovanje (npr., usluge izvršenja naredbi, tehnička podrška, usluge isporuke, provajderi istraživanja tržišta i finansijske institucije), a u tom slučaju ćemo zahtevati od takvih trećih lica da se obavežu da će ih tretirati u skladu sa ovim Obaveštenjem o privatnosti na mreži; (ii) u vezi sa prodajom, ustupanjem ili drugim prenosom poslovanja ove lokacije na koju se podatak odnosi, a u tom slučaju ćemo zahtevati od takvog kupca da se obaveže da će ih tretirati u skladu sa ovim Obaveštenjem o privatnosti na mreži; ili (iii) kada to zahtevaju važeći zakoni, sudski nalozi ili propisi vlade (iv) radi odgovaranja na zahteve za pristup, i (v) radi zaštite pravnih i poslovnih i interesa društva Shire.\nDužina zadržavanja ličnih podataka\nLični podaci će se čuvati sve dok su podaci potrebni za ispunjavanje naših zakonitih poslovnih potreba ili u svrhe za koje su podaci prikupljeni, ili onoliko dugo koliko to zahteva zakon.\nPristup i korekcija\nDa biste održavali tačnost, ažurnost i kompletnost Vaših ličnih podataka, molimo Vas da nas kontaktirate kako je naznačeno u daljem tekstu. Preduzećemo odgovorne korake da ažuriramo ili korigujemo ili uklonimo lične podakte u našem posedu koje ste ranije dostavili preko ove lokacije ili koje smo pribavili iz drugih izvora.\nMi preduzimamo komercijalno razumne korake da zaštitimo Vaše lične podatke dok prenosite svoje podatke od Vašeg računara do naše lokacije i da zaštitimo takve podatke od gubitka, zloupotrebe, neovlašćenog pristupa, obelodanjivanja, izmene ili uništenja. Treba da imate na umu da nijedan internet prenos nije nikada 100% bezbedan ili bez greške. Naročito, e-pošta poslata ovoj lokaciji ili sa ove lokacije može biti nesigurna, i zbog toga bi trebalo da budete specijalno oprezni kada odlučujete koje podatke ćete nam poslati putem e-pošte. Šta više, kada koristite lozinke, ID brojeve ili ostale specijalne funkcije za pristup na ovoj lokaciji, Vaša odgovornost je da ih zaštitite.\nU slučaju incidenta ili propusta u kom dođe do pristupa Vašim ličnim podacima, njihovog gubitka ili krađe od strane neovlašćenog trećeg lica, Shire će preduzeti komercijalno razumne napore da Vas obavesti, u meri u kojoj se to zahteva zakonom i obelodaniti lične podatke kojima je pristupljeno/koji su obelodanjene koristeći kontakt informacije koje ste nam dali ili na drugi razumni način.\nVeze prema drugim veb lokacijama\nOva Lokacija može sadržati veze ka ili reference na druge veb lokacije. Molimo Vas da imate na umu da mi ne kontrolišemo druge veb lokacije i da se, ni u kom slučaju, ovo Obaveštenje o privatnosti na mreži ne primenjuje na te veb lokacije. Preporučujemo Vam da pročitate Obaveštenje o privatnosti svake veb lokacije koju posetite. Nismo odgovorni za, niti preporučujemo, sadržaje drugih veb lokacija. Ako se na bilo koji način oslanjate na informacije dobijene sa bilo koje od ovih veb lokacija, to radite na svoj sopstveni rizik.\nKako da nas kontaktirate / Odgovornost\nAko imate bilo kakvih pitanja, komentara ili nedoumica u vezi sa ovim Obaveštenjem o privatnosti na mreži ili o praksama u vezi sa informacijama ove lokacije, ili ako biste želeli da se Vaše informacije uklone iz naših datoteka, molimo Vas da nas kontaktirate na sledeći način:\nili Shire kancelariju u Srbiji\nDatum poslednje revizije: 1. oktobar 2014. godine


Isplata dugovanja majkama do kraja godine, zakon na doradi – RTV SUNCE Arandjelovac\nHome » Aranđelovac » Isplata dugovanja majkama do kraja godine, zakon na doradi\nIsplata dugovanja majkama do kraja godine, zakon na doradi\nSva dugovanja majkama, porodiljama i trudnicama zbog kašnjenja davanja po Zakonu o podršci porodici sa decom biće isplaćena do kraja godine, izjavila je ministarka zadužena za demografsku i populacionu politiku Slavica Đukić Dejanović i najavila da će taj Zakon u cilju poboljšanja biti ponovo pred poslanicima za nekoliko meseci.\n„Od 1. jula sva finansijska davanja idu majci, porodilji, trudnici, sve što je ranije iz administrativnih i drugih razloga kasnilo ispravlja se, sve što finansijski nije dobijano mesec za mesec ili je kasnilo dva do tri meseca biće isplaćeno svakoj ženi do kraja godine i čim to finansije omoguće“, rekla je Đukić Dejanović u Skupštini Srbije odgovarajući na pitanja poslanika.\n„Izmene i dopune ne mogu biti proizvod želja već moraju biti zasnovane na ravnoteži između tendencija vlade da pronatalitetna politika bude prioritet države a u skladu sa mogućnostima“, rekla je ona.\nPrema njenim rečima, svi moraju da budu svesni i da će taj Zakon morati da se popravlja u skladu sa popravljanjem materijalnog statusa države.\n„Moraćemo da odvajamo sve više stimulativnih i finansijskih sredstava u cilju podrške roditeljstvu, za podizanje reproduktivnog znanja …. „, izjavila je ona.\nDavanja za stimulaciju populacione politike nikada u Srbiji nisu bili veća nego sad, rekla je ona i dodala da je istina da je u implementaciji Zakona bilo nejasnoća.\n„Vlada je upravo zbog nejasnoća i tendencija da ovo bude Zakon koji će se najčešće menjati formirala komisiiu sa predstavnicima ministarstva, sekretrijata, statistike i za dečiju zaštitu koja dnevno prati primenu zakona“, rekla je ona.\nDodala je da mora da se zna da postoji razlika između socijalne i populacione politike, koja ne pravi razliku u socijalnom statusu majke.\nPrethodna: Za malog Nikolu od sada pomoć možete uputiti i SMS-om\nSledeća: Stupili novi propisi u auto-školama


Aleksinac: Škriljci (ne)poželjni | Srbija | Novosti.rs\nD. STOJANOVIĆ | 05. oktobar 2012. 21:21 | Komentara: 0\nPosle bure oko nikla, razbuktavaju se strasti i oko još jednog neiskorišćenog blaga. Meštani bi prihvatili kopanje, ako se predada organizuje što dalje od njih\nNenad Stanković i Čedomir Rakić\nOvo je rudarski Bangladeš\nSunce zalazi na koti 445\nALEKSINAC - Dok su u Trsteniku, Kraljevu i drugim gradovima tog dela Srbije ekspresno digli glas protiv istraživanja i eksploatacije nikla, u aleksinačkom kraju tek se zakuvava situacija povodom izjave ministra prirodnih resursa, rudarstva i prostornog planiranja, Milana Bačevića, da će do kraja godine biti raspisan tender za eksploataciju i preradu uljnih škriljaca u ovdašnjem ugljenom basenu. Iako su mišljenja Aleksinčana još podeljena - prvenstveno zbog nedovoljno stručnih podataka - većina se slaže u stavu kako eksploatacija i ”može da prođe”, ali da preradu žele što dalje od njih...\nPrvi je, povodom namere resornog Ministarstva, reagovao Ekološki pokret Aleksinca, naglasivši da još nije naišao na dokaze da postoji tehnologija prerade škriljaca koja neće trajno ugroziti životnu sredinu.\n- Ulaskom u ovaj posao, uništili bi se svi poljoprivredni resursi opštine, pa loklani parlament hitno treba da donese odluku u kojoj će jasno da izrazi svoj stav. Ukoliko on bude različit od našeg, a mi smo izričito protiv, tražićemo raspisivanje referenduma - kaže predsednik ovdašnjih ekologa Saša Jonić.\nPo rečima mr Ivana Janjića, asistenta na Fakultetu zaštite na radu u Nišu i člana pomenute organizacije, nigde u svetu ne postoji bezbedna tehnologija za preradu uljnih škriljaca, a - zbog gasova koje ispuštaju u tehnološkom postupku - oni su čak deset puta opasniji od nikla!\n- Svesni smo da ovoj sredini, s obzirom na veliku nezaposlenost, trebaju nova radna mesta, ali ne želimo da na račun toga budu ugroženi životna sredina i zdravlje ljudi - kaže prvi čovek Aleksinca, Nanad Stanković. - Priznajem da i ja raspolažem nedovoljno stručnim podacima o škriljcima, pa je to postala tema za ozbiljne razgovore i razmišljanja. Uostalom, rezerve škriljaca nalaze se na samo nekoliko kilometara od grada, a još bliže Bovanskom jezeru, koje služi za vodosnabdevanje preko 30.000 stanovnika.\nU gradu na Moravici, takođe, podsećaju da bi država ovde mogla da otvori i neke druge industrijske kapacitete - posebno naglašavajući postojanje velikih rezervi kvalitetnog mrkog uglja, od čak 28 miliona tona, za šta već postoji urađen i projekat...\n- Imamo prednost da raspolažemo ogromnim energetskim resursima: od pomenutih količina uglja, do 2,1 milijarde tona uljnih škriljaca, iz kojih se može dobiti deset osto sintetičke nafte. Međutim, sama prerada škriljaca velika je nepoznanica - kaže zamenik predsednika opštine, Čedomir Rakić.\nSKEPTIČNI I PREKALjENI RUDARI\nIDEJA nije loša, ali pod uslovom da se proveri u kojim se to još zemljama kopa i prerađuju uljni škriljci, sa tehnologijom koja je aposolutno bezbedna i za ljude, i za životnu sredinu. Ukoliko postoji makar i minimalna sumnja u bezbednost, onda što dalje od Aleksinca sa tom rabotom... Sećam se, još pre 40 godina, u džakovima smo slali škriljce u Ameriku, na ispitivanje, ali ne beše ništa od kopanja i prarade. Zato sam i sada skeptičan, ali ako neko pruži stopostotne garancije, treba iskoristiti šansu - kaže Dušan Lazarević (na slici, desno), više od tri decenije jamski nadzornik u Aleksinačkim rudnicima, sada penzioner.\nPo rečima njegovog kolege, Milenka Mrdakovića, najbolje bi bilo ako bi se škriljci transportovali za preradu na drugom mestu. On ukazuje da bi se iskopom škriljaca dobijale i znatne količine uglja, jer je sloj takav da se najpre nailazi na kamen peščar, pa ugalj, a tek onda na škriljce, kojih podosta ima i na površini.


Najbogatiji čovek na svetu leti u svemir, Bezos obara Brensonovo dostignuće | INFO 24\nJavnost će moći da prati ceo doživljaj putem lajv prenosa Blue Origin-a, a očekuje se da će misija započeti posle 13 sati po srednjeevropskom vremenu\nNajbogatiji čovek na planeti priprema se za raketni, 11-minutni let od 3,701.4912 km/h do ivice svemira.\nBezos, koji je osnovao Blue Origin 2000. godine sa ciljem da iskoristi nešto od svog bogatstva stečenog preko Amazona – za razvoj raketne tehnologije u razne poslovne svrhe – krenuće na svoje “vanzemaljsko putovanje” samo devet dana nakon što je to učinio milijarder i osnivač Virgin Galactic-a, Ričard Brenson.\nNew Shepard (Blue Origin) je mala, suborbitalna raketa koja leti vertikalno sa lansirne rampe, pružajući kraće iskustvo, ali intenzivnije i brže od svemirskog aviona Brensonove kompanije. New Shepard je izvršio 15 automatizovanih probnih letova, bez ljudi, a Bezos je početkom juna objavio da namerava da bude na prvom letu sa posadom.Javnost će moći da prati ceo doživljaj putem lajv prenosa Blue Origin-a, a očekuje se da će misija započeti danas, oko 13.30 sati po američkom vremenu, ako vremenske prilike to dozvole. CNN će prenositi uživo Bezosov let u svemir i voditi blog uživo sa ažuriranjima.\nIako kapsula može da primi do šestoro ljudi, Bezos na ovo prvo putovanje ide sa tri osobe. Među njima su njegov brat Mark Bezos, zatim nekadašnja učesnica privatnog programa “Merkjuri 13”, Voli Fank (82) kojoj je to životna želja, i Oliver Daemen (18).Naime, misteriozni kupac koji ju je kupio na aukciji, za 28 miliona dolara, i želeo da ostane anoniman, odustao je od leta. Kompanija je nedavno objavila da je tako rešio zbog “problema s rasporedom”.


Jedna osoba stradala, 3 povređene - RTV Santos\nJedna osoba stradala, 3 povređene\nNа području Policijske uprаve u Zrenjаninu proteklog vikendа dogodile su se tri sаobrаćаjne nezgode sа nаstrаdаlim licimа.\nU ovim sаobrаćаjnim nezgodаmа jedno lice je smrtno strаdаlo, jedno lice je teže povređeno, а dvа licа su zаdobilа lаke telesne povrede. Pričinjenа mаterijаlnа štetа se procenjuje nа oko 380.000,00 dinаrа.\nSаobrаćаjne nezgode su se dogodile zbog: neprilаgođene brzine kretаnjа vozilom i neprilаgođene brzine kretаnjа vozilom i uprаvljаnjа vozilom pod dejstvom аlkoholа.\nZbog učinjenih sаobrаćаjnih prekršаjа, zаhtevi zа pokretаnje prekršаjnog postupаkа su podneti protiv 21 učesnikа u sаobrаćаju i izdаto je 120 prekršаjnih nаlogа. Istovremeno, iz sаobrаćаjа je isključen 21 vozаč, od togа, 4 vozаčа zbog uprаvljаnjа vozilom pre sticаnjа prаvа nа uprаvljаnje, 1 vozаč – ostаlа isključenjа i 16 vozаčа zbog uprаvljаnjа vozilom pod dejstvom аlkoholа, od kojih je 6 vozаčа zаdržаno u trаjаnju od 12 čаsovа, jer je izmerenа količinа аlkoholа u orgаnizmu prelаzilа grаnicu od 1,20 mg/ml аlkoholа u orgаnizmu. Tаkođe, iz sаobrаćаjа su isključenа 3 vozilа, od togа, 1 vozilo zbog istekа vаžnosti registrаcione nаlepnice, 1 vozilo zbog togа što nije bilo upisаno u jedinstveni registаr vozilа i 1 vozilo zbog tehničke neisprаvnosti.\nPodsećаju se svi učesnici u sаobrаćаju dа se i u nаrednom periodu očekuju kišni dаni te se stogа preporučuje pojаčаnа opreznost svih učesnikа u sаobrаćаju. Tаkođe, i ove nedelje аpelujemo nа sve učesnike u sаobrаćаju dа se pridržаvаju sаobrаćаjnih propisа, а pripаdnici sаobrаćаjne policije će pojаčаti kontrolu vozаčа i vozilа, s tim dа će posebnu pаžnju usmeriti nа kontrolu i sаnkcionisаnje vozаčа koji uprаvljаju vozilom pod dejstvom аlkoholа i vozаčа koji ne poštuju ogrаničenje brzine kretаnjа\nPrethodnoDugoročna vremenska prognoza\nSledećeDeo Zrenjanina, jedne opštine i naseljenog mesta ostaje bez struje


Srbiji 100 miliona evra za preduzeća\n► Srbiji 100 miliona evra za preduzeća\nPredstavnici Evropske investicione banke i dve srpske finansijske institucije potpisali su danas u Beogradu ugovore o zajmovima u vrednosti od 100 miliona evra, radi pružanja podrške malim i srednjim preduzećima, kao i infrastrukturnim projektima koje promovišu lokalne vlasti.\nDogovoreni zajmovi bi trebalo da pomognu Srbiji u bržem procesu integracije u Evropsku uniju, navedeno je u saopštenju EIB.\n"Zajmovi koji su potpisani sa dve lokalne banke unaprediće pristup malih i srednjih preduzeća dugoročnim izvorima finansiranja", rekao je potpredsednik EIB-a zadužen za Zapadni Balkan, Dario Skanapieko.\nPotpredsednik Skanapieko je izrazio veliko zadovoljstvo saradnjom sa srpskim vlastima i srpskim finansijskim institucijama\nSkanapieko je kazao i da ovi zajmovi, takođe, predstavljaju nastavak veoma uspešne saradnje između EIB sa "Rajfajzen bankom" i ''Erste bankom".\nPrethodno je u razgovoru premijera Ivice Dačića sa članova delegacije EIB rečeno da je ta banka zainteresovana za projekte u oblasti infrastrukture, poljoprivrede i energetike u Srbiji.\nU razgovoru o angažovanju EIB u Srbiji je naglašeno kako treba ubrzati realizaciju projekata, da bi novac brže stizao do realnog ekonomskog sektora, saopštila je vladina Kancelarija za saradnju s medijima.\nBrnabić i direktor EIB razgovarali o projektima u Srbiji\nPremijerka Srbije Ana Brnabić i predsednik Evropske investicione banke (EIB) Verner Hojer razgovarli su danas u Beogradu o trenutnim projektima koje Srbija sprovodi pomoću EIB.\nKnežević: Mikro, mala i srednja preduzeća, kičma privrede i generator rasta\nMinistar privrede Srbije Goran Knežević izjavio je danas da je sektor mikro, malih i srednjih preduzeća kičma privrede, generator rasta i novih poslova, i zato je strateški prioritet Vlade i...\nMihajlovićeva: Vlada i EIB nastavljaju saradnju i na novim projektima\nMinistarka građevinarstva, saobraćaja i infrastrukture Zorana Mihajlović izjavila je danas da će Vlada Srbije i Evropska investiciona banka (EIB) nastaviti da rade partnerski na završetku...\nKljučna reč za biznis lidere Jugoistočne Evrope jeste - povezanost\nSAMIT 100 biznis lidera Jugoistočne Evrope, kao jedinstvena poslovna inicijativa, prvi put je organizovan 2011. godine, sa ciljem da se poslovna zajednica regiona angažuje u odgovornosti za...\nSve o projektima na jednom mestu\nMalim i srednjim preduzećima od 1. avgusta biće dostupan novi digitalni servis Privredne komore Srbije - onlajn Platforma koja će sadržati sve neophodne informacije o upravljanju projektima,...